# data[].attributes.body
Osijek je grad u istočnoj Hrvatskoj. Smješten je u ravnici na desnoj obali rijeke Drave između 16-og i 24-og kilometra od ušća u Dunav.Najveći je grad u Slavoniji, četvrti po veličini grad u Hrvatskoj te sjedište Osječko-baranjske županije. Grad je industrijsko, upravno, sudsko i kulturno središte.

# data[].attributes.body
Osijek čini 7 gradskih četvrti: Tvrđa, Gornji grad, Donji grad, Novi grad, Industrijska četvrt, Retfala i Jug II.Osijek je grad s najviše zelenila i zelenih površina u Hrvatskoj; na području grada nalazi se 17 parkova u ukupnoj površini od 394.000 m².

# data[].attributes.body
Prema podatcima o nacionalnosti iz 2011. god. 96.746 (89,54 %), stanovnika Osijeka su Hrvati; 6.751 (6,25 %) Srbi; 979 (0,91 %) Mađari; 263 (0,24 %) Nijemci i dr.Osijek ima jedanaest katoličkih župa: jednu evangelističku, dvije pravoslavne paorhije, Evanđeoski teološki fakultet, Židovsku općinu, muške samostane franjevaca Reda manje braće (OFM) u Tvrđi i franjevaca kapucina (OFMCAP) u Gornjem gradu te rezidenciju Družbe Isusove također u Gornjem gradu

# data[].attributes.body
Gradsko vijeće je predstavničko tijelo građana i tijelo grada kao jedinice lokalne samouprave. Ono u okviru svog djelokruga donosi akte kojima se uređuje obavljanje poslova od lokalnog značaja, odnosno poslova koji Ustavom nisu dodijeljeni državnim ili županijskim tijelima. Vijeće ima 37 članova[10].Sadašnji saziv vijeća odabran je na lokalnim izborima u svibnju 2017. Trenutačni predsjednik vijeća je dr.sc. Željko Požega.

# data[].attributes.body
Osijek je bio veliko hrvatsko industrijsko središte. Svojevremeno se moglo reći i da je bio industrijaliziraniji od Zagreba, a nazivalo ga se i hrvatskim Manchesterom. Brojne poznate hrvatske robne marke, počevši od sitnih potrebština u domaćinstvu, proizvode se u Osijeku.U Osijeku je razvijena strojogradnja i brojne druge industrije.

# data[].attributes.body
Osijek se nalazi na međunarodnom prometnom koridoru Budimpešta-Sarajevo-Ploče. Usprkos tome što koridor nema autocestu cijelom svojom dužinom, Osijek je spojen na mrežu autocesta Hrvatske. Do njega se dolazi autocestom A5, tzv. Slavonikom. U Osijek se može doći željeznicom, koristeći usluge hrvatskih željeznica, te zračnim putem preko Zračne luke Osijek. Organizirani putnički riječni promet Dravom do Osijeka ne postoji.

# data[].attributes.body
U Osijeku izlazi nekoliko dnevnih novina. Najznačajniji je Glas Slavonije. Više regionalno je bio orijentiran Slavonski dom koji je pod utjecajem gospodarske krize ugašen zadnjeg dana 2009. Od 2006. izlazi i besplatni regionalni poslovni časopis BIZdirekt.Nekolicina radijskih postaja emitira se iz Osijeka: HRT-Radio Osijek, Slavonski radio, Laganini Osijek, ali i studentski radio osječkog Sveučilišta - Studentski radio Unios, koji je svoje djelovanje započeo kao radio Elektrotehničkog fakulteta Sveučilišta u Osijeku - Radio ETFOS Uz HRTstudioOsijektu su i dvije lokalne televizijske postaje: Televizija Osijeka i Baranje i Osječka televizija.